Lindsay Lohan

Lindsay Dee Lohan (s. 2. heinäkuuta 1986 New York, Yhdysvallat) on yhdysvaltalainen näyttelijä ja laulaja. Lohan aloitti uransa lapsimallina ja siirtyi vähitellen näyttelemään elokuvissa ja televisiossa. Hän on näytellyt tunnetuimmat roolinsa elokuvissa Ansa vanhemmille (1998) ja Mean Girls (2004). Lohanilla on ollut levytyssopimus Casablanca Recordsin ja Universal Motown Recordsin kanssa.

Lapsuus ja perhe
Lohan syntyi New Yorkissa vuonna 1986 vanhempiensa, Michael Lohanin ja tämän vaimon Dinan (o.s. Sullivan) esikoiseksi. Perheeseen syntyi vielä kolme lasta: Michael Jr. (s. 1987), Aliana ”Ali” Lohan (s. 1993) ja Dakota (s. 1996), sekä siskopuoli Ashley Horn Kaufmann isänsä puolelta. Vanhemmat päätyivät asumuseroon Lohanin ollessa kolmevuotias, ja 1980-luvun lopussa Wall Streetilla meklarina työskennellyt isä tuomittiin vankeuteen osakepetoksesta. Dina Lohan kasvatti lapsensa yksinhuoltajana Michael Lohanin oikeusongelmien jatkuessa 2000-luvulle asti. Vuonna 2005 hänet tuomittiin jälleen vankeuteen muun muassa rattijuoppoudesta.  Vanhemmat erosivat virallisesti vuonna 2007.

Lohan kasvoi Long Islandilla, New Yorkin osavaltiossa ja kävi koulua paikallisessa Cold Spring Harbour High Schoolissa, mutta suoritti lukio-opintonsa kotiopetuksessa.

Ura
Lohan aloitti työskentelemisen lapsimallina Ford-mallitoimiston kautta ollessaan vain kolmevuotias. Hän toimi mallina muun muassa Calvin Klein Kidsille ja Abercrombielle. Lisäksi hän esiintyi yli 60 eri yhtiöiden televisiomainoksessa, kuten Pizza Hut, Wendy’s ja Jell-O. Lohan siirtyi mallintöistä näyttelemiseen kymmenvuotiaana ja debytoi saippuasarjassa Another World.

Lohanin läpimurtorooli oli Disneyn hittikomediassa Ansa vanhemmille (1998), jossa hän teki kaksoisroolin näytellen identtisiä kaksosia. Varsinaisesti tunnettu näyttelijä hänestä tuli kuitenkin vasta hänen näyteltyään teini-ikäiselle yleisölle suunnatuissa elokuvissa Perjantai on pahin (2003), Teinidraamakuningattaren tunnustukset (2004) ja Mean Girls (2004). Lohan siirtyi kypsempiin rooleihin näytellessään Robert Altmanin viimeisessä elokuvassa Robert Altmanin huonot vitsit (2006) ja komediassa Georgia Rule (2007), mutta hänen päihdeongelmansa alkoivat vähitellen vaikeuttaa työntekoa. Sittemmin Lohan on esiintynyt elokuvissa enää satunnaisesti, lähinnä cameorooleissa.

Näyttelijänuransa lisäksi Lohan on levyttänyt kaksi pop-albumia, Speak (2004) ja A Little More Personal (Raw) (2005). Hänellä on myös oma vaatemerkki 6126. Lisäksi hän on ollut vierailevana tuomarina Muodin huipulle -ohjelmassa.

 Yksityiselämä 
Lohan on esiintynyt usein viihdelehtien ja -sivustojen otsikoissa ja juorupalstoilla erityisesti päihde- ja oikeusongelmiensa takia. Hän on ollut toistuvasti päihdevieroitushoidossa vuodesta 2007 lähtien, jolloin hänet pidätettiin kaksi kertaa rattijuoppoudesta ja kokaiinin hallussapidosta. Tapauksiin liittyvät oikeuskäsittelyt jatkuivat vuoteen 2011 asti.

Lohanin tiedetään seurustelleen teinitähti Aaron Carterin, näyttelijä Wilmer Valderraman ja DJ Samantha Ronsonin kanssa. Huhtikuussa 2016 Lohan kihlautui venäläisen liikemiehen Egor Tarabasovin kanssa noin puolen vuoden seurustelun jälkeen. Lohan purki kihlauksen jo saman vuoden kesällä Tarabasovin väkivaltaisen käytöksen takia.

Lohan avioitui vuonna 2022 Bader Shammasin kanssa ja he saivat heinäkuussa 2023 ensimmäisen lapsensa, pojan.

 Filmografia 
230px|thumb|right|Lindsay Lohan vuonna 2006.
Elokuvat Vuosi Suomenkielinen nimi Alkuperäinen nimi Rooli 1998  Ansa vanhemmille  The Parent Trap  Hallie Parker / Annie James 2000  Mallikelpoista magiaa  Life-Size  Casey Stuart  2002  Kadonneen opettajan tapaus  Get a Clue  Lexy Gold 2003  Perjantai on pahin  Freaky Friday  Anna Coleman 2004  Teinidraamakuningattaren tunnustukset  Confessions of a Teenage Drama Queen  Mary Elizabeth Cep / Lola Mean Girls  Cady Heron 2005  Riemukupla: Tankki täynnä  Herbie: Fully Loaded  Maggie Peyton 2006 Just My Luck  Ashley Albright  Robert Altmanin huonot vitsit  A Prairie Home Companion  Lola JohnsonBobby  Diane 2007 Chapter 27  Jude Georgia Rule  Rachel Wilcox  Tiedän kuka tappoi minut  I Know Who Killed Me  Aubrey Fleming / Dakota Moss 2009  Kettu repussa  Labor Pains  Thea Clayhill 2010 Machete  April Booth 2012 Liz and Dick  Elizabeth Taylor 2013 Inappropriate Comedy  Marilyn Scary Movie 5  oma itsensä The Bling Ring The Canyons  Tara  2019 Among the Shadows  Patricia Sherman 2022 Unohtumaton joulu Falling for Christmas  Sierra Belmont2024 Mean Girls  Mathletes-kilpailun valvojaIrish Wish  Maddie KellyPikku salaisuutemme Our Little Secret  Avery 2025 Perjantai on pahin 2 Freakier Friday  Anna Coleman 

Televisio Vuosi Suomenkielinen nimi Alkuperäinen nimi Rooli Jaksot 1996–1997 Another World  Alexandra ”Alli” Fowler  4 jaksoa 2000 Bette  Rose Midler  ”Pilot” 2004  Kukkulan kuningas  King of the Hill  Jenny Medina (ääni)  ”Talking Shop” 2005 70’s Show  Danielle  ”Mother’s Little Helper” 2008  Ruma Betty  Ugly Betty  Kimmie ”Kim” Keegan   2013  Terapian tarpeessa  Anger Management  oma itsensä  ”Charlie Gets Lindsay Lohan Into Trouble” 2014  Tyhjätaskut  2 Broke Girls  Claire Guinness  ”And the Wedding Cake Cake Cake” 2018 Sick Note  Katerina West   7 jaksoa

 Diskografia 
 Speak (2004)
 A Little More Personal (Raw) (2005)

 Singlet 
 ”Rumors” (2004)
 ”Over” (2004)
 ”First (Lindsay Lohanin single)” (2005)
 ”Confessions of a Broken Heart (Daughter to Father)” (2005)
 ”Bossy” (2008)

 Promo Singlet 
”Ultimate” (elokuu 2003)
”Drama Queen (That Girl)” (2004)
”I Live For the Day” (2005)

 Soundtrackit 
 Freaky Friday (2003)
 Princess Diaries 2: Royal Engagement (2003)
 Confessions of a Teenage Drama Queen (2004)
 That's So Raven (2004)
 Herbie: Fully Loaded (2005)
 A Prairie Home Companion (2006)

 Vierailijana 
 Lohan Holiday (2006) - Aliana Lohan

 Lähteet 

 Aiheesta muualla 

 Viralliset kotisivut
 Viralliset musiikkisivut 


Luokka:Yhdysvaltalaiset laulajat
Luokka:Yhdysvaltalaiset elokuvanäyttelijät
Luokka:Amerikanitalialaiset
Luokka:Amerikanirlantilaiset
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit